Μανόλο Σαντάνα

Ο Μανουέλ "Μανόλο" Μαρτίνεθ Σαντάνα (λατινικό αλφάβητο : Manuel "Manolo" Martínez Santana), (10 Μαΐου 1938 -11  Δεκεμβρίου 2021) ήταν Ισπανός  πρώην πρωταθλητής της αντισφαίρισης. Ήταν Νο 1 στον κόσμο το 1966"Stolle Ranked Second", The Sydney Morning Herald, 5 Οκτωβρίου 1966.

 Καριέρα 
Γεννήθηκε στη Μαδρίτη. Στα τουρνουά Γκραντ σλαμ ήταν νικητής στο Γαλλικό όπεν στο μονό το 1961 και το 1964 στο διπλό το 1963 με συμπαίκτη τον Ρόι Έμερσον, νικητής στο μονό του Γουίμπλεντον το 1966 , στο Αμερικανικό όπεν στο μονό νικητής το 1965.

Το 1965 οδήγησε την Ισπανία σε απροσδόκητη νίκη επί των ΗΠΑ στο Κύπελλο Ντέιβις και έγινε εθνικός ήρωας. Παρά τις προηγούμενες επιτυχίες του στο γαλλικό πρωτάθλημα (1961, 1964) και στο πρωτάθλημα των ΗΠΑ (1965), η νίκη του Σαντάνα το 1966 στο Γουίμπλεντον ήταν έκπληξη, όπου νίκησε τον Ντένις Ράλστον 6-4, 9, 6-4. Αυτός ήταν ο τελευταίος τίτλος του σε τουρνουά Γκραντ σλαμ. Η τελευταία του μεγάλη νίκη του σε τουρνουά ήταν το 1970 κερδίζοντας στη Βαρκελώνη στο μονό και στο διπλό. Έγινε μέλος στην διεθνή αίθουσα της φήμης το 1984Manuel Santana at the International Tennis Hall of Fame.

ΣτουςΟλυμπιακούς Αγώνες του 1968 στην πόλη του Μεξικού, ο Σαντάνα κέρδισε το χρυσό μετάλλιο στο μονό, και το αργυρό στο διπλό αν και η αντισφαίριση ήταν άθλημα επίδειξης εκείνη την εποχήManuel Santana - TheBiography.

Αργότερα ήταν αρχηγός της ισπανικής ομάδας στο κύπελλο Ντέιβις δύο φορές, μία φορά στη δεκαετία του '80 και ξανά για τεσσεράμισι χρόνια στα μέσα της δεκαετίας του '90, έως ότου αποσύρθηκε το 1999. Στο κύπελλο Ντέιβις συνολικά έχει αγωνιστεί σε 14 διοργανώσεις από το 1958 έως το 1973 με ρεκόρ 92 νίκες και 28 ήττεςΟ Σαντάνα στο κύπελλο Ντέιβις.

Τα τελευταία χρόνια ήταν διοργανωτής των τουρνουά Μάστερς της Μαδρίτης. Διαχειρίζεται το κλαμπ Manolo Santana Racquets και το Sport Center Manolo Santana στη Μαδρίτη. Απεβίωσε σε ηλικία 83 ετών στις 11 Δεκεμβρίου 2021

 Παραπομπές 

Εξωτερικοί σύνδεσμοι


Κατηγορία:Ισπανοί αθλητές της αντισφαίρισης
Κατηγορία:Ισπανοί προπονητές της αντισφαίρισης
Κατηγορία:Ισπανοί Ολυμπιονίκες
Κατηγορία:Νικητές Γαλλικού Όπεν